ગાંધીનગર: આંબેડકરે દસ વર્ષ માટે આરક્ષણનું કહ્યું હતું પરંતુ હજુ સુધી આપણે જાતિપ્રથાને હટાવી શક્યા નથી તે કમનસીબી છે તેવું લોકસભાના અધ્યક્ષા સુમિત્રા મહાજને સ્માર્ટ સિટી અંગેના સેમિનારમાં નિવેદન કર્યા બાદ ગાંધીનગર ખાતેની પત્રકાર પરિષદમાં ખુલાસો કર્યો હતો. જેમાં તેમણે જણાવ્યું હતું કે મારો મતલબ હતો કે યોજના અમલમાં મૂક્યા બાદ આપણે તેના વેલ્યુએશનની ચર્ચા કરતાં નથી અથવા તો ચર્ચા કરવાથી ગભરાઈએ છીએ. જો વેલ્યુએશન કરાય તો આ કાર્યક્રમમાં કેટલી ખામી રહી છે તે જાણીને તેમાં સુધારો કરી શકાય.